Ainars Bagatskis

Ainaras Bagatskis (Ainars Bagatskis, g. 1967 m. kovo 29 d. Rygoje) – latvių krepšininkas ir treneris, buvęs Latvijos nacionalinės krepšinio rinktinės narys.

Pasižymėjo rezultatyvumu ir taikliais tritaškiais. 2004 m. pradėjęs žaisti Kauno „Žalgirio“ komandoje Eurolygos varžybose per rungtynes pelnydavo 9,5 taško, po krepšiais atkovodavo 2,8 kamuolio, o tritaškius metimus realizuodavo 40,4 proc. taiklumu.

Kaip treneris debiutavo Rygos „Barons“ komandoje. 2006 m. gegužės mėn. paliko Rygos „Barons“ komandą ir perėjo į Kauno „Žalgirį“, su kuriuo pasirašė trejų metų kontraktą. Tačiau dėl vadovaujamo klubo nesėkmių Eurolygoje ir LKL 2006 m. gruodžio 3 d. atsistatydino.

2010 m. vasario 2 d. buvo paskirtas Latvijos vyrų krepšinio rinktinės vyr. treneriu.

Pasiekimai 
Žaidėjo
 1994, 1997, 1998, 2002 m. – Latvijos čempionas,
 1998 m. – Naudingiausias Latvijos žaidėjas,
 2000 m. – Lenkijos krepšinio taurės vicečempionas,
 2002 m. – NEBL bronzos medalio laimėtojas,
 2002 m. – Latvijos lygos reguliariojo čempionato naudingiausias žaidėjas,
 2004 m. – LKL visų žvaigždžių dienos tritaškių konkurso nugalėtojas,
 2004, 2005 m. – LKL čempionas,
 2005 m. – BBL čempionas.

Trenerio
 2006 m. – LKL ir BBL čempionas.
 2013, 2014 m. – Ukrainos krepšinio lygos čempionas
 2017 m. – Izraelio krepšinio taurės čempionas.

Šaltiniai

Nuorodos 
 Internetinis puslapis  
 Apie A. Bagatskį
 Statistika 

Latvijos krepšininkai
Latvijos krepšinio treneriai
Užsienio krepšininkai Lietuvos komandose